3. ลักษณะการประกอบธุรกิจ

3.1 การเปลี่ยนแปลงที่สำคัญของการประกอบธุรกิจที่ผ่านมา

เกียรตินาคิน ก่อตั้งเป็นบริษัทเงินทุนหลักทรัพย์ เกียรตินาคิน จำกัด เมื่อปี พ.ศ. 2514
ซึ่งได้ผ่านประสบการณ์ทั้งช่วงแห่งความรุ่งโรจน์ของธุรกิจการเงิน
ไปจนถึงเผชิญกับวิกฤติเศรษฐกิจครั้งสำคัญของประเทศหลายต่อหลายครั้ง
โดยเฉพาะอย่างยิ่งวิกฤติเศรษฐกิจปี 2540 ซึ่งส่งผลให้สถาบันการเงินหลายแห่งต้องปิดกิจการลง
อย่างไรก็ดี ด้วยการดำเนินธุรกิจอย่างรอบคอบ บวกกับการสนับสนุนจากผู้ที่เกี่ยวข้องอย่างเข้มแข็ง
อาทิ ผู้ถือหุ้น ลูกค้า ผู้บริหาร และพนักงาน ที่ทุ่มเททำงานอย่างเต็มที่
ทำให้สามารถรอดพ้นจากวิกฤตที่เกิดขึ้น และเติบโตขึ้นเป็นลำดับ
จนกระทั่งได้รับการยกระดับจากบริษัทเงินทุนเป็นธนาคารพาณิชย์เต็มรูปแบบ (Commercial Bank)
ในปี 2548 และใช้ชื่อใหม่ว่า “ธนาคารเกียรตินาคิน จำกัด (มหาชน)” (“ธนาคาร”)

2514 บริษัทเงินทุนหลักทรัพย์เกียรตินาคิน จำกัด ก่อตั้งโดยนายเกียรติ และนางจรรย์สมร
วัธนเวคิน

ด้วยทุนจดทะเบียนเริ่มต้น 10 ล้านบาท

2516 ได้รับใบอนุญาตประกอบธุรกิจเงินทุนและหลักทรัพย์

2525 เข้าเป็นบริษัทสมาชิกหมายเลข 19 ของตลาดหลักทรัพย์แห่งประเทศไทย

2531 เข้าเป็นบริษัทจดทะเบียนในตลาดหลักทรัพย์แห่งประเทศไทย

2534 เริ่มขยายธุรกิจไปในภูมิภาค โดยการเปิดสำนักงานบริการด้านหลักทรัพย์ในจังหวัดสำคัญๆ ทั่ว

ประเทศ

2536 จดทะเบียนแปรสภาพเป็นบริษัทมหาชน จำกัด

2540 ระงับกิจการชั่วคราวจากวิกฤติเศรษฐกิจ (พร้อมกับสถาบันการเงินอีก 57 แห่ง)

2541 เป็นหนึ่งในสองบริษัทที่ได้รับอนุมัติจากกระทรวงการคลังให้กลับมาดำเนินกิจการ

2542 แยกธุรกิจเงินทุนและหลักทรัพย์ออกจากกัน

2546 ได้รับการประเมินจากสมาคมส่งเสริมสถาบันกรรมการบริษัทไทย (IOD) ให้เป็น 1 ใน 50
บริษัท

ที่มีการกำกับกิจการที่ดี

2547 ได้รับการปรับอันดับเครดิตจาก BBB+ เป็น A- โดยบริษัท ทริสเรทติ้ง จำกัด
ได้รับความเห็นชอบจากกระทรวงการคลังให้ดำเนินการจัดตั้งธนาคารพาณิชย์

2548 ได้รับการยกระดับเป็นธนาคารพาณิชย์เต็มรูปแบบ และเปิดให้บริการอย่างเป็นทางการเมื่อ
วันที่ 3 ตุลาคม 2548

2549 ธนาคาร เป็น 1 ใน 61 บริษัทจากจำนวนบริษัทจดทะเบียนทั้งสิ้น 402 บริษัท
ที่ได้รับการประเมินผลการกำดับดูแลกิจการประจำปี 2549 ในระดับ “ดีมาก”
จากสมาคมส่งเสริมสถาบันกรรมการบริษัทไทย (IOD)

บริษัท ทริสเรทติ้ง จำกัด ยืนยันอันดับเครดิตที่ A-

2550 ธนาคาร เป็น 1 ใน 10 บริษัท จากจำนวนบริษัทจดทะเบียนทั้งสิ้น 460
บริษัทที่จดทะเบียนในตลาดหลักทรัพย์แห่งประเทศไทยที่ได้รับรางวัลบริษัทจดทะเบียนยอดเยี่ยมด้านการดูแลผู้ถือหุ้น
(Best Shareholder Treatment Award) จากบริษัทศูนย์รับฝากหลักทรัพย์ จำกัด
สมาคมส่งเสริม ผู้ลงทุนไทย สมาคมบริษัทจดทะเบียนไทย ชมรมนักลงทุนสัมพันธ์แห่งประเทศไทย
และตลาดหลักทรัพย์แห่งประเทศไทย

2551 ธนาคารเป็น 1 ใน 22 บริษัท จากจำนวนบริษัทจดทะเบียนที่รับการประเมินทั้งสิ้น 448
ที่ได้รับคะแนนอยู่ในระดับ “ดีเลิศ” ในการสำรวจการกำกับดูแลกิจการบริษัทจดทะเบียนประจำปี
2551 ที่จัดขึ้นโดยสมาคมส่งเสริมสถาบันกรรมการไทย (IOD)

2552 ธนาคารเป็น 1 ใน 52 บริษัท จากจำนวนบริษัทจดทะเบียนที่ได้รับการประเมินทั้งสิ้น 290
บริษัทที่ได้รับคะแนนอยู่ในระดับ “ดีเลิศ”
ในการสำรวจการกำกับดูแลกิจการบริษัทจดทะเบียนประจำปี 2552
ที่จัดขึ้นโดยสมาคมส่งเสริมสถาบันกรรมการบริษัทไทย (IOD)

[]

3.2 สาระสำคัญของลักษณะการประกอบธุรกิจ

ธนาคารเกียรตินาคิน จำกัด (มหาชน)

ประกอบธุรกิจธนาคารพาณิชย์เต็มรูปแบบ ได้แก่ การรับฝากเงิน การให้สินเชื่อ
การซื้อขายตั๋วแลกเงิน หรือตราสารเปลี่ยนมือได้ การซื้อขายปริวรรตเงินตราต่างประเทศ
การรับอาวัลตั๋วเงิน การรับรองตั๋วเงิน การออกเล็ตเตอร์ออฟเครดิตหรือการค้ำประกัน
และการประกอบธุรกิจเพื่อให้เช่าซื้อและการให้เช่าแบบลิสซิ่ง ฯลฯ ธนาคารเกียรตินาคิน จำกัด
(มหาชน) ได้รับการอนุญาตจัดตั้งกลุ่มธุรกิจทางการเงินจากธนาคารแห่งประเทศไทยตามหนังสือที่
ธปท.ฝกต.(21) 1984/2549 ลงวันที่ 4 ธ.ค. 2549
โดยธนาคารเป็นบริษัทแม่และมีบริษัทในกลุ่มทั้งหมด 2 บริษัท ได้แก่ บริษัทหลักทรัพย์ เกียรตินาคิน
จำกัด ซึ่งประกอบธุรกิจหลักทรัพย์ครบทุกประเภท เป็นสมาชิกตลาดหลักทรัพย์แห่งประเทศไทย
หมายเลข 19 ปัจจุบันมีสาขาอยู่ทั้งสิ้น 44 แห่ง กระจายอยู่ในส่วนภูมิภาค กรุงเทพและปริมณฑล
และบริษัทสำนักกฎหมาย เอราวัณ จำกัด
ซึ่งประกอบธุรกิจให้บริการทางกฎหมายเฉพาะบริษัทในกลุ่มธุรกิจทางการเงินของธนาคารเท่านั้น

 บริษัทหลักทรัพย์ เกียรตินาคิน จำกัด

บริษัทหลักทรัพย์ เกียรตินาคิน จำกัด ก่อตั้งขึ้นในปี พ.ศ.2542
จากการแยกธุรกิจหลักทรัพย์ออกมาจากบริษัทเงินทุนหลักทรัพย์ เกียรตินาคิน ในขณะนั้น
โดยให้บริการธุรกิจหลักทรัพย์ทุกประเภท ได้แก่ การเป็นนายหน้าซื้อขายหลักทรัพย์
การบริการซื้อขายทางอินเตอร์เน็ต บริการยืมและให้ยืมหลักทรัพย์
มีงานวิเคราะห์หลักทรัพย์เพื่อประกอบการตัดสินใจลงทุน และบริการด้านวาณิชธนกิจ
บริษัทมีทีมงานวิเคราะห์หลักทรัพย์ที่มีความรู้ความสามารถ ได้รับการยอมรับอย่างกว้างขวาง
ปัจจุบันมีสาขาทั้งสิ้น 10 แห่ง มีธนาคารเกียรตินาคิน จำกัด (มหาชน) ถือหุ้นในสัดส่วนร้อยละ
99.99

บริษัทสำนักกฎหมาย เอราวัณ จำกัด

ธนาคารเกียรตินาคิน จำกัด (มหาชน)
ได้เล็งเห็นความสำคัญในการที่จะมีบริษัทในเครือซึ่งรับดำเนินการด้านการบริหารสิทธิเรียกร้อง
ตลอดจนการดำเนินการด้านกฎหมายเกี่ยวกับการติดตาม เรียกร้อง บังคับชำระหนี้
เพื่อให้เป็นไปตามกระบวนการทางกฎหมาย ซึ่งจะส่งผลให้เกิดความชัดเจน มีประสิทธิผล
และประสิทธิภาพในการดำเนินธุรกิจของธนาคาร
จึงได้แจ้งขออนุญาตจากธนาคารแห่งประเทศไทยตามหนังสือธนาคาร ที่ สก.59/2551 ลงวันที่ 28
มีนาคม 2551
ซึ่งธนาคารแห่งประเทศไทยได้อนุญาตให้ธนาคารเปลี่ยนแปลงโครงสร้างของกลุ่มธุรกิจทางการเงิน
โดยให้บริษัท สำนักกฎหมายเอราวัณ จำกัด เป็นบริษัทในกลุ่มธุรกิจทางการเงินที่อยู่นอกกลุ่ม Solo
Consolidation ของธนาคารตามหลักเกณฑ์การกำกับแบบรวมกลุ่ม
และให้ธนาคารซื้อหรือมีหุ้นในบริษัท สำนักกฎหมายเอราวัณ จำกัด ได้ในอัตราร้อยละ 100
ของจำนวนหุ้นที่จำหน่ายได้แล้วทั้งหมดของบริษัท จำนวนไม่เกิน 10,000 หุ้น
ทั้งนี้เป็นไปตามหนังสือของธนาคารแห่งประเทศไทย ที่ ฝกก.(02)377/2551 ลงวันที่ 25 เมษายน
2551

ต่อมาเมื่อวันจันทร์ที่ 5 มกราคม 2552 จึงได้มีการจดทะเบียนจัดตั้งบริษัท สำนักกฎหมายเอราวัณ
จำกัด ขึ้น มีทุนจดทะเบียน 1,000,000 บาท โดยธนาคารเข้าถือหุ้นตามที่ได้รับอนุมัติ
จึงถือว่าเป็นบริษัทในเครือของธนาคารอย่างเต็มตัว
โดยมีผลเริ่มประกอบการอย่างเป็นทางการในวันที่ 1 มีนาคม 2552 เปิดบริการในวันจันทร์ที่ 2
มีนาคม 2552 ให้บริหารแก่ธนาคารและกองทุนรวมต่างๆ ที่ธนาคารถือหน่วยลง[]ทุนอยู่

3.3 โครงสร้างรายได้

 กลุ่มเกียรตินาคินมีรายได้ส่วนใหญ่มาจากธุรกิจธนาคารพาณิชย์ ซึ่งมาจากธุรกิจเช่าซื้อและธุรกิจการลงทุน(ธุรกิจบริหารหนี้)ซึ่งเป็นรายได้ที่เกิดจากกองทุนที่จัดตั้งขึ้นเพื่อบริหารสินทรัพย์ที่ประมูลมาจากคณะกรรมการปฏิรูประบบสถาบันการเงิน (ปรส.) และกรมบังคับคดี โดยมีโครงสร้างรายได้ตามประเภทของธุรกิจในรอบ 3 ปีที่ผ่านมาดังนี้

[] ปี 2550

[]

  ปี 2551

[]

ปี 2552